**FTESË PËR GRANTE**

Ministria e Kulturës, Rinisë dhe Sportit/Departamenti i Rinisë (DIR), duke u bazuar në Strategjinë Kosovare për Rininë 2013-2017 dhe Planin e Veprimit për Rini 2013-2015 si dhe në Rregulloren Nr.09/2015 për subvencionimin në fushën e Kulturës, Trashëgimisë Kulturore, Rinisë dhe Sportit do të ofrojë grante për të rinjtë e papunësuar të cilët kanë përfunduar trajnimin nga programi i trajnimeve për vitin 2015 të MKRS-së, implementuar nga BSCK.

**Qëllimi i granteve:.**

Programi ka për qëllim krijimin e mundësive për punësimin e të rinjve përmes mbështetjes për ndërmarrësit e rinj nëpërmes financimit për hapjen e bizneseve të reja.

Grantet janë dizajnuar të ofrojnë stimulime për ndërmarrësit e rinj dhe ambicioz.

Synohet që rreth 20 të rinj (përfitues të trajnimit të lartcekur) nga të gjitha rajonet e Kosovës të përfitojnë nga ky projekt.

**Të drejtë aplikim kanë:.**

* Të jenë qytetarë të Republikës së Kosovës
* Të jetë i/e certifikuar për **PËRFUNDIM TË SUKSESËSHËM TË TRAJNIMIT** nga programi i trajnimeve për vitin 2015 të MKRS-së, implementuar nga BSCK
* Të jenë të moshës 18 deri 25 vjeçar
* Të kenë ide kreative për themelimin e biznesit
* Të mos jetë pronar ose bashkëpronar i ndonjë biznesi të regjistruar
* Të mos jetë i punësuar në sektorin publik ose privat
* Të mos ketë përfituar më herët grante nga MKRS ose KYDP.

**Kushtet dhe Kriteret e përzgjedhjes :**

Vlerësimi i Planeve të Biznesit do të bëhet nga një juri profesionale duke ju dhënë përparësi kritereve të më poshtme. Vlerësimi i Biznes-Planit bazuar në kriteret e mëposhtme:

* Vlerësimi i aplikanti
* Idea e biznesit
* Cilësia e Planit të biznesit

**Dokumentet e nevojshme për aplikim:**

* Formulari për aplikim ( i cili mund të merret në web faqen e MKRS-së)
* Kopja e dokumentit identifikues përmes se cilës dëshmohet së është shtetas i Republikës së Kosovës;
* Dëshmi e përfundimit të trajnimit nga programi i trajnimeve për vitin 2015 të MKRS-së, implementuar nga BSCK.
* Plani i Biznesit i punuar në të gjitha elementet e strukturës së bashkangjitur formularit për aplikim;
* Plani investiv i detajuar për fillimi të biznes, i cili nuk duhet të tejkaloj shumën 4000.00 Euro
* Në rast se kostoja për fillimin e Biznesit tejkalon shumën e lartcekur, atëherë burimet tjera të financimit duhet të dëshmohen.
* Pasqyra e të ardhurave (Fitim/Humbja) (e dëshiruar)
* Projektimi i Rrjedhës së Parasë (e dëshiruar)

Vetëm asetet fikse do të financohen.

**Grantet:**

1. Deri në njëzetë Plane të Biznesit më të vlerësuara nga juria profesionale do të financohen deri 4,000.00 Euro.
2. Përfituesit e granteve, jo më larg se 5 ditë nga dita e njoftimit duhet ta regjistrojnë biznesin.
3. Përfituesit e granteve për fillim të biznesit do të nënshkruajnë KONTRATË me MKRS jo më larg se 10 ditë nga data e njoftimit për përzgjedhjen eventuale nga juria profesionale.
4. Kohëzgjatja e kontratës për Implementim e Planit të Biznesit do të jetë 1 vjeçare.
5. Përfituesit e granteve për Biznes-Plane do të monitorohen dhe vlerësohen nga MKRS deri në përfundimin e suksesshëm të projektit.

Aplikacionet e përfituesit që kanë përfunduar trajnime të mëparshme si dhe aplikacionet e pakompletuara nuk do të shqyrtohen fare.

**Formularin e aplikimit mund ta shkarkoni në** [**www.mkrs-ks.org**](http://www.mkrs-ks.org) **tek rubrika SHPALLJE – konkurse për projekte**

**Afati i fundit për aplikim është data 20 Nëntor 2015, ora: 15:00**

**Projektet duhet të dërgohen në formë të shkruar në tri kopje të mbyllura në zarfe me mbishkrimin (Aplikacion për Grante) në adresën e mëposhtme.**

**Sheshi Nëna Terezë; Ministria e Kulturës, Rinisë dhe Sportit, Zyra # 22;**

**10000, Prishtinë, Republika e Kosovës**

**Për informata të tjera mund të kontaktoni në e-mail:** [**burim.mexhuani@rks-gov.net**](mailto:burim.mexhuani@rks-gov.net) **ose në tel: 038/211-438**